钦定古今图书集成/明伦汇编/官常典/第544卷 > 《吊晋安将军歌》镏炳
## 钦定古今图书集成/明伦汇编/官常典/第544卷 > 《吊晋安将军歌》镏炳

“荔枝城头花簇簇，王孙不归春水绿。黄金台前烟草
荒，伤心独倚青云哭。泪洒銮江江倒流，楚魂暮咽枫
林秋。焦黄绿醑湘竹语，岘山石断行人愁。信陵门下
簪缨会，珠履筵前几人在。”军中击鼓夜不眠，珠翠成
行鸣剑佩。王孙王孙真贵人，落笔龙蛇惊鬼神。千金
散士马啼尽，铁用昼卧双麒麟。桑柘阴阴连大路，野
市书生晚当户。部曲凄凉白发稀，甘棠犹指将军树。
玉凫金雁漆灯残，化鹤千年何日还。有酒谁浇赵州
土，碧血化雨苔斑斑。王孙王孙不可招，仰天击碎青
桐瑶。寸心何处写《哀素》，江上年年生暮潮。

暖。江花初报锦袍春。蛮烟瘴雨驱车远。朔雪燕云送
捷频。汗马功成催入觐。汾阳勋业照麒麟。